pythainlp/thai_wikipedia_clean_20230101 huggingface dataset:
หม่า อิงจิ่ว ( ; เกิด 13 กรกฎาคม พ.ศ. 2493) เป็นนักการเมืองชาวไต้หวัน และเป็นอดีตประธานาธิบดีของสาธารณรัฐจีน ตั้งแต่ปี 2551 ถึง 2559 ซึ่งเป็นคนแรกที่เกิดหลังจากที่สาธารณรัฐจีนย้ายมายังเกาะไต้หวัน หม่าอิงจิ่ว ครอบครัวพ่อ แม่ หม่านั้นมาจาก เมือง เหิงซาน มณฑล หูหนานประเทศจีนเมื่อ พรรคก๊กมินตั๋งแพ้สงครามกลางเมืองครอบครัวหม่าก็อพยพจากจีนแผ่นดินใหญ่มาที่ฮ่องกง หม่าอิงจิ่วจึงเกิดที่ฮ่องกง จึงอยุ่ที่ฮ่องกง 1ปีจึงย้ายไปเกาะไต้หวัน ก่อนหน้านี้เคยดำรงตำแหน่งรัฐมนตรีว่าการกระทรวงยุติธรรม (พ.ศ. 2536 - พ.ศ. 2539 และนายกเทศมนตรีเมืองไทเป (พ.ศ. 2541 - พ.ศ. 2549) นอกจากนี้เขายังเป็นประธานพรรคก๊กมินตั๋ง (KMT) ใน พ.ศ. 2548 - พ.ศ. 2550 และ พ.ศ. 2552 - พ.ศ. 2557 หม่าได้รับการเลือกตั้งเป็นประธานาธิบดี โดยได้รับ 58.45% ของคะแนนเสียงทั้งหมดในการเลือกตั้งประธานาธิบดีพ.ศ. 2551 และอีกครั้งในการเลือกตั้งพ.ศ. 2555 ได้ 51.6% ของคะแนนเสียงทั้งหมด เขาสาบานตนเข้ารับตำแหน่งประธานาธิบดีเมื่อวันที่ 20 พฤษภาคม พ.ศ. 2551 และสาบานตนในฐานะประธานพรรคก๊กมินตั๋งเมื่อวันที่ 17 ตุลาคม พ.ศ. 2552 เขาลาออกจากตำแหน่งประธานพรรคก๊กมินตั๋ง 3 ธันวาคม พ.ศ. 2557
เฟสบุ๊ค สลิงช็อต
ธิเซ็นครูป
เชอนาย ทเวน
ยศทหารสาธารณรัฐจีน
ยศทหารสาธารณรัฐจีน  ของกองทัพปฏิวัติแห่งชาติจีน รับเอาแบบอย่างมาจากแวร์มัคท์ของเยอรมนีในยุคความร่วมมือทางทหารกับเยอรมนีในปี 1930 ซึ่งในเวลาต่อมาถูกเปลี่ยนไปใช้ระบบยศของทหารสหรัฐ
ยศสูงสุดในประวัติศาสตร์คือยศจอมพล (特級上將) ซึ่งเคยมีการมอบครั้งเดียวให้แก่เจียงไคเช็กในปี 1935 ยศนี้ถูกยกเลิกอย่างเป็นทางการในปี 2000 ส่งผลให้ยศสูงสุดในปัจจุบันคือยศพลเอกอาวุโส (一級上將) ซึ่งเป็นยศของผู้ดำรงตำแหน่งเสนาธิการใหญ่ (參謀總長) ตลอดจนผู้ดำรงตำแหน่งที่ปรึกษายุทธศาสตร์ทหารประจำทำเนียบประธานาธิบดี อย่างไรก็ตามในปี 2013 มีการออกระเบียบใหม่ซึ่งกำหนดให้สามารถมอบยศพลเอกอาวุโสในยามศึกสงครามเท่านั้น
เอกลักษณ์ ยลบินทร์
ไทเลอร์ แบล็กเก็ตต์
จอร์กี เชซูส
เองรีกี อีรารีอู
ราอุล ไมเรลีช
ตราแผ่นดินของปาปัวนิวกินี
ตราแผ่นดินของประเทศปาปัวนิวกินีเป็นสัญลักษณ์รูปนก วงศ์นกปักษาสวรรค์  ฐานรองข้างเป็นทวน และกลองคันดู ("Kundu") ประกาศใช้ในวันที่ 16 กันยายน พ.ศ. 2518
ตราแผ่นดินปาปัวนิวกินี
การย้ายราชสำนักโปรตุเกสไปที่บราซิล
ไอโฟน 6เอส
ไอโฟน 6เอส และ ไอโฟน 6เอส พลัส เป็นสมาร์ตโฟนที่ผลิตและจัดจำหน่ายโดยบริษัทแอปเปิล เปิดตัวเมื่อวันที่ 9 กันยายน 2558 และวางจำหน่ายครั้งแรกในวันที่ 25 เดือนและปีเดียวกัน โดยนอกจากมีสีเงิน สีเทาสเปซเกรย์ และสีทองเช่นเดียวกับไอโฟน 6/6 พลัส แล้ว ยังเพิ่มสีทองกุหลาบ (โรสโกลด์)
ตัวเครื่อง 6เอส มีการออกแบบคล้ายกับไอโฟน 6 แต่มีการปรับเปลี่ยนวัสดุให้มีความแข็งแรง ชิพประมวลผลแบบใหม่ ปรับปรุงกล้องหลังจากเดิม 8 เมกะพิกเซล เป็น 12 เมกะพิกเซล โดยสามารถถ่ายวิดีโอความละเอียด 4K นอกจากนี้ไอโฟส 6เอส มีการแนะนำถึงคุณสมบัติพิเศษเพิ่มระบบสัมผัสแบบสามมิติ (3D Touch) ซึ่งปรับไปตามแรงน้ำหนักในการกด
สนามกีฬาแห่งชาติลาว
สนามกีฬาแห่งชาติลาว หรือชื่ออย่างเป็นทางการ สนามกีฬาเจ้าอนุวงศ์   ซึ่งยังเป็นที่รู้จักกันในนาม "สนามกีฬาแขวงเวียงจันทน์" เป็นสนามกีฬาอเนกประสงค์ในเวียงจันทน์ ประเทศลาว ส่วนใหญ่จะใช้สำหรับการแข่งขันฟุตบอล สนามกีฬานี้สามารถจุคนชมได้ถึง 15,000 คน ตั้งแต่ปี พ.ศ. 2551 บางส่วนของการแข่งขันลาวพรีเมียร์ลีกจัดขึ้นที่สนามนี้
เวียงจันทน์ใหม่
เวียงจันทน์ใหม่  เป็นหนังสือพิมพ์ที่เผยแพร่เป็นภาษาลาวในประเทศลาว เดิมเคยมีชื่อว่าเวียงจันทร์โพสต์แต่เปลี่ยนชื่อใน ค.ศ. 1975 เมื่อพรรคประชาชนปฏิวัติลาวครองอำนาจ หนังสือพิมพ์เวียงจันทน์ใหม่สะท้อนให้เห็นถึงฐานะของรัฐบาลและพรรคประชาชนปฏิวัติลาว
โทรคมนาคมกัมพูชา
โทรคมนาคมกัมพูชา ( "ทูรคมนาคมน์กมฺพุชา"; ) เป็นรัฐวิสาหกิจหนึ่งของประเทศกัมพูชา เป็นบริษัทโทรคมนาคมหลักของประเทศ เดิมกระทรวงไปรษณีย์และโทรคมนาคมกัมพูชาดำเนินเครือข่ายโทรคมนาคมด้วยตนเองมาจนก่อตั้งบริษัทนี้ขึ้นใน ค.ศ. 2006 สำนักงานใหญ่ของบริษัทตั้งอยู่ในกรุงพนมเปญ และให้บริการทุกท้องที่ในประเทศ
ปัจจุบัน โทรคมนาคมกัมพูชา ผู้ดำเนินกิจการโทรคมนาคมหลัก และแคมเน็ตอินเทอร์เน็ตเซอร์วิส (Camnet Internet Service) ผู้ให้บริการอินเทอร์เน็ต ปฏิบัติงานในความกำกับดูแลของกระทรวงข้างต้น
เจมส์ แฮร์ริสัน
เจมส์ คริสโทเฟอร์ แฮร์ริสัน  ชาวออสเตรเลีย ได้บริจาคเลือดมาแล้วมากกว่า 1,100 ครั้งในตลอดระยะเวลา 60 ปี จนได้รับฉายาว่า "The man with golden arm" ผ่านการเจาะเลือดมานับไม่ถ้วน
สิ่งที่ทำให้เขาบริจาคเลือดเรื่อยมานั้นเริ่มมาจากแพทย์ได้ตรวจพบว่าเขามีสารภูมิต้านทานชนิดพิเศษอยู่ในเลือด สามารถต่อสู้กับโรคร้ายแรงได้หลายชนิด และเลือดคุณสมบัติพิเศษแบบนี้เป็นที่ต้องการอย่างมากในทางการแพทย์ น้อยคนนักที่จะมี เขาจึงตัดสินใจบริจาคเลือดตั้งแต่นั้นเป็นต้นมา
ยศทหารยูเครน
ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของกองทัพยูเครนในสมัยต่าง ๆ
รักบี้ยูเนียน
รักบี้ยูเนียน  หรือเรียกสั้น ๆ ว่า รักบี้ (rugby) เป็นกีฬาประเภททีมที่ต้องปะทะกัน เล่นระหว่างสองทีมโดยแต่ละทีมมีผู้เล่น 15 คน ซึ่งกีฬานี้มีต้นกำเนิดมาจากประเทศอังกฤษในครึ่งแรกของศตวรรษที่ 19
รักบี้ เป็นกีฬาที่ตั้งชื่อเพื่อเป็นเกียรติแก่โรงเรียนรักบี้ ที่เมืองรักบี้ ในวอริกเชียร์ ประเทศอังกฤษ ที่เป็นจุดกำเนิดของกีฬาประเภทนี้ โดยเกิดขึ้นเมื่อปี ค.ศ. 1825 ในการแข่งขันฟุตบอลระหว่างโรงเรียน เมื่อมีเด็กนักเรียนคนหนึ่งชื่อ วิลเลียม เวบบ์ เอลลิส เกิดความคิดนอกกรอบขึ้นมาว่าทำไมฟุตบอลจึงต้องเล่นด้วยเท้าเท่านั้น จึงหยิบลูกฟุตบอลขึ้นมาอุ้มและวิ่งเข้าประตู ทั้ง ๆ ที่อยู่ในระหว่างการแข่งขัน เอลลิสจึงถูกลงโทษอย่างหนัก แต่นั่นก็ถือได้ว่าเป็นจุดกำเนิดของกีฬารักบี้เป็นต้นมา
แซเวียร์ เฮอร์เบิร์ต
แซเวียร์ เฮอร์เบิร์ต (; 15 พฤษภาคม ค.ศ. 1901 – 10 พฤศจิกายน ค.ศ. 1984) เป็นนักเขียนชาวออสเตรเลีย มีชื่อเกิดว่าแอลฟริด แจ็กสัน เป็นบุตรนอกสมรสของเบนจามิน ฟรานซิส เฮอร์เบิร์ตและเอมี วิกตอเรีย สแกมเมลล์ เฮอร์เบิร์ตเริ่มทำงานครั้งแรกที่ร้านขายยาขณะอายุได้ 14 ปี ก่อนจะเรียนด้านเภสัชศาสตร์ที่วิทยาลัยเทคนิคเพิร์ท ต่อมาเขาย้ายไปที่เมลเบิร์น เพื่อเรียนวิชาแพทย์ที่มหาวิทยาลัยเมลเบิร์น พร้อมกับเริ่มเขียนเรื่องสั้น เฮอร์เบิร์ตออกนวนิยายเรื่องแรก "Capricornia" ในปี ค.ศ. 1938 และออกผลงานอีกหลายเล่มตามมา จนในปี ค.ศ. 1975 เขาได้ตีพิมพ์ "Poor Fellow My Country" ซึ่งเป็นนวนิยายออสเตรเลียที่ยาวที่สุดในโลก นิยายเรื่องนี้ได้รับรางวัลไมลส์ แฟรงคลินในปีเดียวกัน
แซเวียร์ เฮอร์เบิร์ตเสียชีวิตในปี ค.ศ. 1984 ขณะมีอายุได้ 83 ปี
แฮนด์บอลชายหาดชิงแชมป์โลก
แฮนด์บอลชายหาดชิงแชมป์โลก  เป็นการแข่งขันแฮนด์บอลชายหาดชายและหญิงระหว่างประเทศ
แฮนด์บอลชายชิงแชมป์โลก
แฮนด์บอลชายชิงแชมป์โลก  เป็นการแข่งขันแฮนด์บอลชายระหว่างประเทศ
โปโลน้ำชิงแชมป์โลก
โปโลน้ำชิงแชมป์โลก  เป็นการแข่งขันโปโลน้ำระหว่างประเทศ
Participation details
เดโก
ทางแยกต่างระดับหนองขาม
ทางแยกต่างระดับหนองขาม  เป็นทางแยกต่างระดับแห่งหนึ่งในจังหวัดชลบุรี เป็นจุดตัดระหว่างทางหลวงพิเศษหมายเลข 7 กับทางหลวงแผ่นดินหมายเลข 331
รีการ์ดู ปีไรรา
รตวรรณ ออมไธสง (ชื่อเล่น: มิน,เนย) เป็น นักแสดง ชาวไทย
มิน รตวรรณ ออมไธสง เกิดวันที่ 25 กรกฎาคม พ.ศ. 2531 เป็นชาวจังหวัดนครราชสีมา จบการศึกษา ระดับมัธยมศึกษา โรงเรียนสุรนารีวิทยา จบการศึกษาปริญญาตรี จาก คณะศิลปกรรมศาสตร์ มหาวิทยาลัยศรีนครินทรวิโรฒ (เอกการแสดงและกำกับการแสดง) จบการศึกษาระดับปริญญาโทจาก คณะอักษรศาสตร์ จุฬาลงกรณ์มหาวิทยาลัย (เอกศิลปการละคร)
โกอิมบรา
รักบี้โลก
รักบี้โลก  เป็นองค์กรที่ดำเนินการในกีฬารักบี้ยูเนียนระหว่างประเทศ สำนักงานตั้งอยู่ที่เมือง ดับลิน สาธารณรัฐไอร์แลนด์ ก่อตั้งขึ้นเมือปี ค.ศ. 1886 ในชื่อ "International Rugby Football Board" (IRFB) ต่อมาเปลี่ยนชื่อเป็น "International Rugby Board (IRB)" ในปี ค.ศ. 1998 และเปลี่ยนมาเป็นชื่อ "World Rugby" ในเดือนพฤศจิกายน ค.ศ. 2014 จนถึงปัจจุบัน
ในปี ค.ศ. 2009 คณะกรรมการโอลิมปิกสากลได้โหวตให้กีฬารักบี้ 7 คน เป็นกีฬาที่แข่งขันในโอลิมปิกฤดูร้อน 2016 รักบี้โลกจึงเข้าเป็นสมาชิกสมาคมสหพันธ์กีฬานานาชาติโอลิมปิกฤดูร้อน (ASOIF) ในปี ค.ศ. 2010
วีเซอู
วีลานอวาดีกายา
กลุ่มโคอิมบรา
รักบี้ยูเนียนทีมชาติไทย
รักบี้ยูเนียนทีมชาติไทยเป็นตัวแทนของประเทศไทยในการแข่งขันรักบี้ยูเนียนระหว่างประเทศ และอยู่ภายใต้การบริหารของสมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ โดยประเทศไทยยังไม่เคยเข้ารอบรักบี้ชิงแชมป์โลกมาก่อน แต่ได้มีสิทธิ์เล่นในรอบคัดเลือกโซนเอเชียตั้งแต่ รักบี้ชิงแชมป์โลก 1999 เป็นต้นมา
สมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ ได้ถือกำเนิดขึ้นเมื่อ ปีพุทธศักราช 2481 เสด็จในกรมหมื่นพิทยาลงกรณ์ ได้มีการประชุมปรึกษาหารือเพื่อจัดตั้งองค์กรขึ้นบริหารงานรักบี้ฟุตบอล คือตั้งเป็น “ยูเนียน” โดยใช้ชื่อว่า “สยามรักบี้ฟุตบอลยูเนียน” (Siam Rugby Football Union) มีทีทำการอยู่ที่ ราชกรีฑาสโมสร ถนนสนาม ปทุมวัน พระนคร โดยมีกรมหมื่นพิทยาลงกรณ์ ทรงเป็นองค์นายก และหม่อมเจ้าจันทร์รัชนี เป็นเลขานุการ และได้จดทะเบียนถูกต้องตามกฎหมาย เมื่อเดือนตุลาคม ปีพุทธศักราช 2482 เพื่อส่งเสริมกีฬาชนิดนี้ และได้มีการเรียกประชุมผู้สนใจเป็นครั้งแรกที่ราชกรี่ฑาสโมสร และได้มีการจัดการแข่งขันชิงถ้วยระหว่างสมาชิกเป็นครั้งแรก เป็นการแข่งขันชิง ”ถ้วยบริติชเคาน์ซิล” (British Council Cup) ท่านเอกอัคราชทูตอังกฤษประจำประเทศไทย จัดหาถ้วยมามอบให้และได้ใช้เป็นถ้วยแข่งขันมาจนทุกวันนี้ ทำให้กิจการสมาคมฯ รุดหน้า มีทีมสมัครเข้าเป็นสมาชิกและส่งทีมเข้าร่วมการแข่งขันหลายสถาบัน รวมทั้งการแข่งขันประเภทนักเรียน
ต่อมาปีพุทธศักราช 2484 ได้เกิดสงครามมหาเอเซียบูรพา สมาคมรักบี้ฟุตบอลฯ ต้องหยุดลงแต่ไม่ถึงกับล้มเลิกโดยเด็ดขาด หลังจากนั้นปีพุทธศักราช 2486 ซึ่งอยู่ในภาวะสงคราม สมาคมฯ ไม่อาจจัดการแข่งขันประเภทสโมสรได้ แต่สมาคมฯ ก็ไม่ได้หยุดนิ่ง พระยาจินดารักษ์ อธิบดีกรมพลศึกษา ได้เข้าจัดแข่งขันรักบี้แทนสมาคมฯ โดยจัดแข่งขันชิงโล่ชนะเลิศระหว่างมหาวิทยาลัย ด้วยความรักกีฬาเป็นชีวิตจิตใจ จึงมอบให้นายโฉลก โกมารกุล ณ นคร เป็นผู้จัดทำโล่รางวัลชนะเลิศประเภทมหาวิทยาลัยขึ้นมาใหม่อีกประเภทหนึ่งเรื่อยมา
ปีพุทธศักราช 2493 ได้ส่งเสริมกีฬารักบี้ฟุตบอลเข้าไปในโรงเรียน และได้จัดการแข่งขันประเภทโรงเรียน โดยพระราชวรวงศ์เธอกรมหมื่นพิทยาลงกรณ์ หลวงพิบูลยสงคราม อธิการบดีจุฬาลงกรณ์มหาวิทยาลัย และหลวงประดิษฐมนูธรรม ได้มอบโล่รางวัลสำหรับการแข่งขันประเภทโรงเรียน ซึ่งโรงเรียนเตรียมนายเรือเป็นทีมชนะเลิศ
ปีพุทธศักราช 2494 สมาคมฯ ได้ส่งที่มรักบี้ฟุตบอลของสมาคมฯ T.R.U. ไปเล่นที่กรุงลอนดอน ประเทศอังกฤษ การไปครั้งนี้ทำให้ได้เรียนรู้วิธีการเล่นรักบี้ฟุตบอลที่ดีเพิ่มมากขึ้น และ กิจการของสมาคมฯ ในปีนี้มีการเปลี่ยนแปลงที่นับเป็นเกียรติของสมาคมฯ ที่พระบาทสมเด็จพระเจ้าอยู่หัว ภูมิพลอดุลยเดช ทรงรับสมาคมฯ เข้าอยู่ “ในพระบรมราชูปถัมภ์” และเปลี่ยนชื่อมาเป็น “สมาคมรักบี้ฟุตบอลแห่งประเทศไทย ในพระบรมราชูปถัมภ์” และเป็นกีฬาที่ได้รับความนิยมสูงสุด ทุกนัดที่มีการแข่งขันที่สนามศุภชลาศัย จะมีประชาชนสนใจเข้าชมจนเต็มอัฒจันทร์ล้นหลามลงมายื่นในลู่วิ่งสมาคมฯ ก่อตั้งมาแล้ว 68 ปี และดำเนินกิจการงานสมาคมฯ ให้เจริญก้าวหน้ามาจวบจนทุกวันนี้
เซตูบัล
ฮอกกี้ชายชิงแชมป์โลก
ฮอกกี้ชายชิงแชมป์โลก  เป็นการแข่งขันField hockeyระหว่างประเทศ
สงครามกอล
สงครามกอล เป็นชุดการทัพซึ่งจูเลียส ซีซาร์ โปรกงสุลโรมัน เป็นผู้ดำเนินต่อชนเผ่ากอลหลายเผ่า สงครามกินเวลาตั้งแต่ 58 ปีก่อน ค.ศ. ถึง 50 ปีก่อน ค.ศ. จนลงเอยด้วยยุทธการที่อะลีเซียที่เด็ดขาดใน 52 ปีก่อน ค.ศ. ซึ่งชัยชนะอย่างสมบูรณ์ของโรมันส่งผลให้สาธารณรัฐโรมันขยายเหนือทั้งกอล (ประเทศฝรั่งเศสและเบลเยียมในปัจจุบันเป็นหลัก) แม้ว่าเผ่ากอลจะมีความเข้มแข็งทางทหารสูสีกับโรมัน แต่ความแตกแยกภายในทำให้ซีซาร์คว้าชัยได้โดยง่าย และความพยายามของเวอร์ซินเกโทริกซ์ (Vercingetorix) ในการผนึกชาวกอลต่อการบุกครองของโรมันสายเกินไป สงครามนี้ปูทางให้จูเลียส ซีซาร์กลายเป็นผู้ปกครองสาธารณรัฐโรมันแต่ผู้เดียว
แม้ซีซาร์พรรณนาการบุกครองนี้ว่าเป็นการปฏิบัติตัดหน้าข้าศึกและเด็ดขาด แต่นักประวัติศาสตร์ส่วนใหญ่ตกลงว่าสงครามนี้ส่วนใหญ่ต่อสู้เพื่อส่งเสริมอาชีพทางการเมืองของซีซาร์และจ่ายหนี้สินมหาศาลของเขา กระนั้น สงครามกอลยังมีความสำคัญทางทหารอย่างมากต่อชาวโรมัน เพราะโรมันถูกชนเผ่าพื้นเมืองทั้งที่อาศัยอยู่ในกอลและเหนือไปกว่านั้นโจมตีหลายครั้ง การพิชิตกอลทำให้โรมันควบคุมแม่น้ำไรน์ซึ่งเป็นพรมแดนธรรมชาติ จูเลียส ซีซาร์อธิบายสงครามกอลในหนังสือ "Commentarii de Bello Gallico" (ความเห็นต่อสงครามกอล) ของเขา ซึ่งยังเป็นแหล่งข้อมูลทางประวัติศาสตร์ที่สำคัญที่สุดต่อสงครามนี้
หลอดทดลอง
หลอดทดลอง  เป็นเครื่องแก้วที่ใช้ในห้องปฏิบัติการทำด้วยหลอดแก้วหรือพลาสติกสีใส ความยาวประมาณนิ้วมือ มีปากเปิดด้านบนและส่วนใหญ่มีก้นกลมมน หลอดทดลองนั้นมีหลายขนาด ความกว้างมีตั้งแต่ 10 ถึง 20 มม. ส่วนความยาวมีตั้งแต่ 50 ถึง 200 มม. ส่วนใหญ่ด้านบนมีปากที่บานออกเพื่อช่วยในการเทของเหลว และยังช่วยในการแยกหลอดทดลองออกจากหลอดเพาะเชื้อ (culture tube) ซึ่งมีปากตรงหรือเป็นเกลียวเพื่อปิดฝาอีก หลอดทดลองมีทั้งแบบก้นเป็นทรงแบน ทรงกลม หรือ ทรงกรวย นอกจากนี้หลอดทดลองบางอันยังผลิตขึ้นมาเพื่อให้เข้ากับจุกปิดแบบแก้ว หรือฝาเกลียว บนหลอดทดลองมักมีจุดที่เป็นผิวด้านสำหรับทำเครื่องหมายด้วยดินสอ หรือจุดที่เคลือบเงาไว้สำหรับการเขียน
หลอดทดลองถูกใช้อย่างแพร่หลายในหมู่นักเคมี เพื่อบรรจุ ผสม หรือ ให้ความร้อนแก่สารเคมีที่เป็นของแข็งหรือของเหลว โดยเฉพาะในการทดลองเชิงคุณภาพ (qualitative experiments) ก้นที่กลมและหลอดที่ตั้งตรง ให้ประโยชน์หลายด้าน เช่น ช่วยลดมวลที่สูญเสียเวลาเท ทำความสะอาดง่ายขึ้น และทำให้การเฝ้าดูสิ่งที่บรรจุอยู่ภายในได้ง่ายขึ้น หลอดที่ยาวและปากที่แคบช่วยลดการกระจายตัวของก๊าซและไอน้ำสู่สิ่งแวดล้อม
หลอดทดลองซึ่งบรรจุน้ำไว้จนเต็มยังสามารถนำไปคว่ำบนบีกเกอร์ที่เต็มไปด้วยน้ำเพื่อเก็บกักก๊าซ เช่น ในการสาธิตการแยกหรือสกัดสารเคมีด้วยกระแสไฟฟ้า (electrolysis) นอกจากยังมีหลอดทดลองขนาดใหญ่สำหรับต้มของเหลวโดยเฉพาะซึ่งเรียกว่า boiling tube
โดยปกติแล้วหลอดเพาะเชื้อจะถูกใช้ในชีววิทยาเพื่อเลี้ยงสิ่งมีชีวิตหลากหลายชนิด เช่น รา แบคทีเรีย ต้นอ่อน เนื้อเยื่อพืช และ อื่นๆ โดยทางการแพทย์หลอดเพาะเชื้อยังถูกใช้เพื่อเก็บตัวอย่างเลือดหรือของเหลวอืน ๆ
ส่วนหลอดทดลองที่มีจุกปิดนั้นส่วนใหญ่แล้วถูกใช้เป็นที่เก็บชั่วคราวสำหรับสารเคมีหรือตัวอย่างทางชีววิทยา
หลอดทดลองมักจะถูกวางบนที่วางหลอดทดลองหรือถูกยึดโดยแคลมพ์ (clamp) หรือ คีมเหล็ก (tong) ที่วางหลอดทดลองบางแบบนั้นยังถูกออกแบบมาให้ยึดหลอดทดลองในแนวนอนจนเกือบขนานกับพื้นเพื่อเพิ่มปริมาณของพื้นผิวของอาหารเลี้ยงเชื้ออีกด้วย
นอกจากนี้บางทียังมีการใช้หลอดทดลองนอกห้องปฏิบัติการ เช่น ใช้เป็นแจกันใส่ดอกไม้หรือแม้แต่ใช้ใส่เครื่องปรุงอาหาร
โดยปกติแล้วหลอดทดลองสำหรับฟิสิกส์และเคมีนั้นทำมาจากแก้วเพราะความทนทานต่อความร้อนและสารเคมี และยังใช้ได้เป็นเวลานาน หลอดทีทำมาจากแก้วบอโรซิลิเกต (borosilicate glass) มีคุณสมบัติทนความร้อนได้หลายร้อยองศาเซสเซียส
หลอดเพาะเชื้อปกติจะทำจากพลาสติกใสเช่น พอลิสไตรีน หรือ พอลิพรอพิลีน (polypropylene) โดยการฉีดเข้าไปในแม่พิมพ์ และส่วนใหญ่จะทิ้งเมื่อใช้เสร็จ
หลอดทดลองบางทีอาจมากับสารที่เตรียมไว้แล้วในหลอด ตัวอย่างเช่น หลอดหัวฟ้า (blue top tube) ซึ่งคือหลอดทดลองขนาด 5 มล. บรรจุด้วยโซเดียมซิเตรทที่ทำงานเป็นสารต้านการจับตัวเป็นก้อนและใช้สำหรับการเก็บตัวอย่าง
ซาเวียร์ เฮอร์เบิร์ต
ซังตาไร
ซังตาไร  เป็นเมืองและเทศบาลที่ตั้งอยู่ในเขตซังตาไรทางตอนกลางของประเทศโปรตุเกส ณ ปี ค.ศ. 2011 ในเขตเทศบาลมีประชากร 61,752 คน บนพื้นที่ 552.54 ตารางกิโลเมตร เฉพาะตัวเมืองมีประชากร 29,929 คน ณ ปี ค.ศ. 2012
สปีกนาว (เพลง)
"สปีกนาว"  เป็นเพลงของนักร้อง นักแต่งเพลงชาวอเมริกัน เทย์เลอร์ สวิฟต์ เพลงเขียนและผลิตโดยสวิฟต์ และนาธาน แชปแมน ออกเป็นซิงเกิลวิทยุในวันที่ 5 ตุลาคม ค.ศ. 2010 โดยสังกัดบิกแมชีนเรเคิดส์ จากอัลบั้ม "สปีกนาว" (2010) สวิฟต์เขียนเพลงเกี่ยวกับการขัดจังหวะในงานแต่งงาน หลังจากพูดคุยกับเพื่อนของเธอซึ่งคนรักเก่ากำลังจะสมรสกับอีกคนหนึ่ง และฝันว่าหนึ่งในคนรักเก่าของเธอสมรสกับผู้หญิงอีกคนหนึ่ง เพลงบรรเลงด้วยกีตาร์โปร่ง และบรรยายในมุมมองของคนที่ร่วมงานสมรสของคนรักเก่าเพื่อจะได้เขากลับคืนมาอีกครั้ง
เพลงเปิดรับคำยกย่องจากนักวิจารณ์ในเรื่องรายละเอียดในเนื้อเพลง "สปีกนาว" ประสบความสำเร็จเชิงพาณิชย์ในประเทศแคนาดาและสหรัฐอเมริกา เปิดตัวที่อันดับที่ 8 บนชาร์ตแคนาเดียนฮอต 100 และบิลบอร์ดฮอต 100 การปรากฏตัวบนชาร์ตบิลบอร์ดฮอต 100 ทำให้เพลงกลายเป็นเพลงที่หกที่เปิดตัวที่สิบอันดับแรก ทำให้สวิฟต์เป็นนักร้องที่มีเพลงเปิดตัวที่สิบอันดับแรกมากที่สุดในประวัติศาสตร์ของชาร์ตเพลง "สปีกนาว" ถูกเปิดบ่อยครั้งจนสามารถติดชาร์ตฮอตเพลงคันทรี
"สปีกนาว" แต่งโดยสวิฟต์ เช่นเดียวกับทุกเพลงในอัลบั้ม เพลงได้แรงบันดาลใจจากเรื่องราวของเพื่อนและคนรักของเพื่อนเธอในไฮสกูล คู่รักเลิกรากันหลังจบไฮสกูล แต่มีความคิดว่าจะกลับมาคืนดีกันในภายหลัง วันหนึ่ง เพื่อนของสวิฟต์บอกสวิฟต์ว่าคนรักสมัยไฮสกูลกำลังจะแต่งงานในไม่ช้า "เขาเจอผู้หญิงคนนี้ที่ดูใจร้ายและแย่ที่ทำให้เขาเลิกพูดถึงเพื่อนคนอื่น ๆ ตัดขาดจากครอบครัว เธอแยกตัวเขาออกมาจากคนพวกนั้น" สวิฟต์กล่าว เธอถามเพื่อนว่าเธอจะ "พูดตอนนี้" หรือไม่ เพื่อนของเธอซึ่งกำลังงุนงงต้องการคำอธิบาย และเธอตอบว่า "ก็แบบว่า พังโบสถ์ จะพูดตอนนี้เลยหรือจะนิ่งเงียบอยู่ตลอดไป ฉันจะไปกับเธอ ฉันจะเล่นกีตาร์ให้ มันต้องดีเยี่ยมแน่ ๆ" เพื่อนของสวิฟต์มองว่าเรื่องนี้น่าขัน และหัวเราะกับความคิดนี้
หลังจากพูดคุยกับเพื่อนเธอ สวิฟต์รู้สึกแน่วแน่ในความคิดเกี่ยวกับความเศร้าโศกเพียงใดสำหรับคนคนหนึ่งที่คนรักต้องไปแต่งงานกับอีกคน ในคืนนั้น สวิฟต์ฝันว่าคนรักเก่าของเธอคนหนึ่งแต่งงานกับผู้หญิงอีกคน นี่เป็นสัญญาณที่บอกว่าเธอต้องแต่งเพลงเกี่ยวกับการขัดขวางงานแต่งงาน หลังจากย้อนคิด เธอสรุปว่า "สำหรับฉันแล้ว ฉันชอบคิดว่ามันคือความดีต่อสู้กับความชั่ว และผู้หญิงคนนี้ก็เป็นแค่คนชั่วคนหนึ่ง" สวิฟต์ตั้งชื่ออัลบั้มตามเพลง "สปีกนาว" เพราะว่ามันตรงกับมโนทัศน์ของอัลบั้ม โดยแต่ละเพลงจะเป็นการสารภาพบางอย่างต่อคนคนหนึ่ง ซึ่งจะแตกต่างกันไป "มันชื่อว่า "สปีกนาว" และมันเป็นมโนทัศน์และเป็นเนื้อหาหลักของทั้งอัลบั้มมากกว่าที่ฉันจะบอกคุณได้" เธอกล่าว เพลงออกจำหน่ายเป็นซิงเกิลวิทยุในวันที่ 5 ตุลาคม ค.ศ. 2010 เป็นส่วนหนึ่งของโครงการเคาต์ดาวน์ทู"สปีกนาว" ที่จัดโดยร้านไอทูนส์ ในระหว่างสัปดาห์ที่จำหน่ายอัลบั้มสปีกนาว สวิฟต์แสดงเพลง "สปีกนาว" ในรายการ"เลตโชว์วิดเดวิด เลตเทอร์แมน"
"สปีกนาว" เป็นเพลงแนวคันทรีป็อป ความยาว 4 นาที 2 วินาที ดนตรีมีลักษณะป็อปอย่างโดดเด่น ผสมผสานกับองค์
ประกอบที่เป็นคันทรีอีกหลายอย่าง เพลงกำหนดด้วยอัตราจังหวะ 4 4 (common time) และมีความเร็ว (tempo) ปานกลางที่ 120
จังหวะต่อนาที เพลงเขียนด้วยคีย์จีเมเจอร์ และเสียงของสวิฟต์อยู่ในสองช่วงอ็อกเทฟ ตั้งแต่ A3 ถึง D5 เสียงร้องของสวิฟต์เริ่มที่ระดับเสียงเบา แล้วค่อย ๆ ดังขึ้น และ ณ จุดหนึ่ง เธอร้องคำที่เป็นชื่อเพลงด้วยเสียงแบบเบลทิง (belting) เพลงมีท่อนสร้อยที่เป็นเสียงอู้อี้ขึ้นลงแตกต่างกัน คล้าย ๆ กับเพลง "ยูบีลองวิดมี" เพลงบรรเลงด้วยลำดับคอร์ด G–D–Am–C เครื่องดนตรีใช้กีตาร์โปร่ง ทำให้เพลงมีท่อนบรรเลงเดี่ยว (solo) ที่นุ่มนวล
ในเนื้อเพลง "สปีกนาว" สวิฟต์เล่าเรื่องเกี่ยวกับการร่วมงานแต่งงานของคนรักเก่าเพื่อพยายามทำให้ได้เขาคืนมา ท่อนแรกของเพลงทำให้รู้ว่า สวิฟต์ยังคงรักคนรักเก่าของเธอ และยังต้องการมั่นใจว่าเขาไม่ได้สมรสผิดคน ตลอดท่อนเวิร์สในเพลง สวิฟต์แอบเข้าไปในงานแต่งงานและเล่าสิ่งที่เธอสังเกตเห็น เช่น ว่าที่เจ้าสาวสวมใส่ชุดเจ้าสาวพอง ๆ ครอบครัวของเขา และวงดนตรีเครื่องเป่ากำลังเล่นเพลง "ไบรดัลคอรัส" ในท่อนที่ร้องซ้ำหรือท่อนรีเฟรน (refrain) สวิฟต์อ้อนวอนคนรักเก่าไม่ให้กล่าวคำปฏิญาณเพื่อจะได้หนีไปกับเธอ ท่อนบริดจ์เป็นสวิฟต์ตอบรับคำกล่าวของบาทหลวงที่ว่า "พูดตอนนี้เลยหรือจะนิ่งเงียบอยู่ตลอดไป" (Speak now or forever hold your peace) ก่อนจะร้องท่อนแรกซ้ำอีกครั้ง ท่อนร้องซ้ำท่อนสุดท้ายเปลี่ยนไป โดยสวิฟต์บรรยายจากมุมมองของเจ้าบ่าว และบอกสวิฟต์ว่าพวกเขาจะหนีไปด้วยกัน
เพลงได้รับคำยกย่องจากนักวิจารณ์เพลง ไซมอน โวซิก-เลวินสัน จากนิตยสาร"เอ็นเตอร์เทนเมนต์วีกลี" มองว่า "สปีกนาว" เป็นหนึ่งในเพลงที่ดีที่สุดของสวิฟต์ เขายังกล่าวอีกว่า "การสื่อสารผ่านเนื้อเพลงของเธอชดเชยจุดอ่อนทุกจุดได้ดั่งนักร้องที่มีหลักการ" และเพลง "ฟังติดหูอย่างผู้เชี่ยวชาญ" เขาปิดท้ายว่า เมื่อเขาได้ยินเพลงนี้ เขาหยุดเล่นเพลงไม่ได้เลย บิล แลมบ์ จากอะเบาต์ดอตคอม กล่าวว่าเพลงนี้ "งดงาม" (brilliant) เขากล่าวต่อว่า "เพลงฟังดูหวาน ตลก อึกทึก คม ในเวลาเดียวกัน เทย์เลอร์ สวิฟต์ยังคงเป็นหนึ่งในนักแต่งเพลงสาวที่มีพรสวรรค์มากที่สุดคนหนึ่ง" โจนาธาน คีฟ จากนิตยสาร"สแลนต์แมกกาซีน" คิดว่า "สปีกนาว" เป็นตัวอย่างให้เห็นว่าสวิฟต์ไม่สามารถ "แต่งเพลงเกี่ยวกับสิ่งอื่นใดนอกจากประเด็นที่ว่าผู้ชายที่ดีเป็นอย่างไร หรือผู้ชายน่าเบื่อเพียงใด หรือความฝันเกี่ยวกับผู้ชายจะพาเธอไปที่ที่ดีกว่าที่ที่เธออยู่อย่างไร" ได้
ในชาร์ตเพลง.
"สปีกนาว" เข้าชาร์ตบิลบอร์ดฮอต 100 ที่อันดับที่ 8 เนื่องจากทำยอดดาวน์โหลดได้ 217,000 หน่วย ด้วยเหตุนี้ "สปีกนาว" จึงเป็นเพลงลำดับที่หกของสวิฟต์ที่เปิดตัวที่สิบอันดับแรก ดังนั้นจึงทำให้สวิฟต์เป็นนักร้องที่มีเพลงเปิดตัวที่สิบมากที่สุดในประวัติศาสตร์ของบิลบอร์ดฮอต 100 นำหน้ามารายห์ แครี ที่มีเพียง 5 เพลง นับตั้งแต่ปี ค.ศ. 1995-1998 ในชาร์ตอื่นของแถบอเมริกาเหนือ เพลงเปิดตัวตัวที่อันดับที่ 8 ในชาร์ตแคนาเดียนฮอต 100 ในประเทศออสเตรเลีย "สปีกนาว" เปิดตัวที่อันดับที่ 20
เพลงถูกนำไปแสดงสดในทัวร์คอนเสิร์ตสปีกนาวเวิลด์ทัวร์ คลิปวิดีโอการแสดงมีให้ชมในมิวสิกวิดีโอเพลง "สปากส์ฟลาย" ในคลิปจะเห็นเจ้าสาวคนหนึ่งสวม "ชุดคลุมยาวรูปร่างเหมือนขนมอบ" ขณะที่เธอเดินขึ้นบันไดมาที่เจ้าบ่าวและบาทหลวง สวิฟต์อยู่ในฉากหลังกำลังตีโพยตีพายอยู่ในคลิป อีกคลิปหนึ่งแสดงเพื่อนเจ้าสาวกำลังโบกมือ เจ้าสาวพูดคุยกับพวกเขาขณะที่เจ้าบ่าวกำลังปรบมือ และเจ้าบ่าววิ่งหนีไปกับสวิฟต์ โจเซลิน วีนา จากเอ็มทีวีดอตคอม กล่าวว่า การแสดงดังกล่าวเป็น "ช่วงเวลาที่เหมือนละครอย่างมาก" เนื่องจาก "สวิฟต์แสดงออกว่าทำลายงานแต่งงาน ในที่สุดเธอก็ขโมยเจ้าบ่าวไปได้ ขณะที่เธอร้องเพลงนี้ และทั้งคู่ก็วิ่งฝ่าฝูงชนไปด้วยกัน"
การนำมาร้องใหม่.
ซอฮย็อน จากวงเกิลส์เจเนอเรชันนำเพลงจากอัลบั้ม"สปีกนาว"ไปร้องใหม่การแสดงเดี่ยวในคอนเสิร์ต"โรแมนติกแฟนตาซี"ในวันที่ 1 มกราคม ค.ศ. 2013 ก่อนหน้านั้น เธอเล่นส่วนหนึ่งของเพลงนี้ในรายการโทรทัศน์ "บิกบราเธอร์" ตอนที่ออกอากาศวันที่ 21 กันยายน ค.ศ. 2011 เป็นตัวอย่างเพลงที่เธอเคยใช้ฝึกเล่นกีตาร์และภาษาอังกฤษอย่างสนุกสนาน
เอ็มทีวีดอตคอม
พิกเชอร์ทูเบิร์น
"พิกเชอร์ทูเบิร์น"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ เพลงเขียนร่วมกันโดยสวิฟต์ และลิซ โรส และผลิตโดยนาธาน แชปแมน เพลงอกจำหน่ายในวันที่ 3 กุมภาพันธ์ ค.ศ. 2008 โดยสังกัดบิกแมชีนเรเคิดส์ เป็นซิงเกิลที่สี่จากสตูดิโออัลบั้ม "เทย์เลอร์ สวิฟต์" (2006) เพลงได้รับแรงบันดาลใจจากนิสัยหลงตัวเองและหยิ่งยโสของเพื่อนร่วมห้องสมัยไฮสกูล และเป็นคนรักเก่าชื่อ จอร์ดอน อัลฟอร์ด ซึ่งสวิฟต์ไม่เคยสร้างความสัมพันธ์อย่างจริงจังด้วย เพื่อย้อนรำลึก สวิฟต์กล่าวว่าเธอได้พัฒนาระดับความเป็นส่วนตัว และในฐานะนักแต่งเพลง กล่าวว่าเธอแสดงอารมณ์แตกต่างไปนับตั้งแต่เพลง "พิกเชอร์ทูเบิร์น" เพลงถูกเลือกเป็นซิงเกิลจากปฏิกิริยาของแฟนเพลงในคอนเสิร์ต ด้านดนตรี เพลงเป็นแนวคันทรีร็อก ใช้เครื่องดนตรีเป็นกีตาร์ แบนโจ และกลอง อย่างโดดเด่น เนื้อเพลงเกี่ยวข้องกับการจุดไฟเผาภาพถ่ายของคนรักเก่า
"พิกเชอร์ทูเบิร์น" ได้รับคำยกย่องจากนักวิจารณ์เพลงซึ่งสนับสนุนการส่งสารในแบบผู้หญิง ซิงเกิลประสบความสำเร็จเชิงพาณิชย์ ขึ้นอันดับที่ 28 บนชาร์ตบิลบอร์ดฮอต 100 และอันดับที่ 3 บนชาร์ตเพลงคันทรี เพลงได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา (RIAA) และขายได้มากกว่า 1 ล้านยอดดาวน์โหลด ในประเทศแคนาดา เพลงติดห้าสิบอันดับแรกและได้รับการรับรองระดับทองคำ มิวสิกวิดีโอเพลง "พิกเชอร์ทูเบิร์น" กำกับโดยเทรย์ แฟนจอย และแสดงสวิฟต์จินตนาการถึงการแก้แค้นคนรักเก่า หลังจากเธอค้นพบว่าเขาอยู่กับผู้หญิงอีกคน วิดีโอยังมีสวิฟต์และวงดนตรีของเธอแสดงโดยมีพื้นหลังเป็นการแสดงดอกไม้ไฟหรือไพโรเทคนิคส์ (pyrotechnics) สวิฟต์ส่งเสริมเพลง "พิกเชอร์ทูเบิร์น" ผ่านการแสดงสด รวมถึงการแสดงเปิดคอนเสิร์ตให้นักร้องแนวคันทรีคนอื่น เพลงยังถูกนำไปเล่นในทัวร์คอนเสิร์ต เฟียร์เลสทัวร์ (2009–10) ด้วย
"พิกเชอร์ทูเบิร์น" มีแรงบันดาลใจจากคนรักหนุ่มสมัยเรียนไฮสกูล ปัจจุบันเป็นนักดับเพลิง จอร์แดน อัลฟอร์ด ซึ่งสวิฟต์ไม่เคยมีความสัมพันธ์รักใคร่อย่างเป็นทางการ เธอเป็นเพื่อนร่วมห้องกับเขาที่เฮนเดอร์สันวิลล์ไฮสกูล ในรัฐเทนเนสซี และพวกเขาเคยคบหากัน ก่อนที่เขาจะคบกับเชลซี เพื่อนร่วมห้องที่ปัจจุบันกลายเป็นภรรยาของเขา "พวกเขาคบกันในปีแรก แต่หลังจากนั้น เป็นไปตามสูตรของผู้หญิงแล้ว เมื่อคุณคบกับคนรักเก่าแล้ว คุณจะไม่ใช่เพื่อนกันอีก พิกเชอร์ทูเบิร์นเกิดขึ้นเพื่อเขา เพราะเขามีรถบรรทุกเก่า ๆ คันให่ญ่ และของเก่า ๆ อยู่ตลอดเวลา" เทย์เลอร์ สวิฟต์กล่าว เธอรู้สึกท้อแท้เนื่องจากนิสัยบ่อยครั้งหลงตัวเองและหยิ่งยโสของเขาบ่อยครั้ง และตัดสินใจเขียนเพลงเกี่ยวกับความรู้สึกที่เธอมีต่อคนรักของเขาหลังเลิกกิจกรรมที่โรงเรียน โดยเขียนเพลงส่งให้สังกัดโซนีมิวสิก/เอทีวีมิวสิก สวิฟต์แต่งเพลงด้วยกีตาร์ร่วมกับลิซ โรส และใส่มุขตลกลงไปในเพลง (เป็นความคิดของสวิฟต์) สวิฟต์พบว่าเธอนั่งเล่นกีตาร์อยู่ และพูดว่า "ฉันเกลียดรถบรรทุกคันนี้ที่เขาไม่ให้ฉันขับ เขาเป็นคนใจแคบ คุณพระช่วย" บรรทัดนี้สุดท้ายแล้วได้ถูกปรับเปลี่ยนแล้วนำใส่ในเพลงด้วย สวิฟต์กล่าวว่ามันฟังดูซื่อสัตย์อย่างร้ายกาจ และอ้างว่าเป็นตัวอย่างของการแสดงความรู้สึกเมื่อคนคนหนึ่งหักอกเธอ ทำร้ายจิตใจเธอ หรือเป็นปฏิปักษ์ต่อเธอ ยิ่งไปกว่านั้น เธอกล่าวว่า "พิกเชอร์ทูเบิร์น" เป็นเพลงเดียวจากอัลบั้ม"เทย์เลอร์ สวิฟต์"ที่ขับออกมาจากความโกรธ เป็นประเด็นที่เธอรู้สึกว่าวัยรุ่นส่วนใหญ่จะระบุชัดเจนได้ "มันโอเคถ้าจะโกรธหลังเลิกราหรือหลังความสัมพันธ์มีบางอย่างผิดปกติ" สวิฟต์กล่าว ใจความจากเพลง "พิกเชอร์ทูเบิร์น" ไม่ได้บ่งบอกชัดเจนว่ามีแรงบันดาลใจมาจากเขา เพลงถูกเลือกให้เป็นซิงเกิลโดยสังเกตจากปฏิกิริยาในคอนเสิร์ต สวิฟต์จำได้ว่า แม้ว่า "ทิม แม็กกรอว์" (2006) เป็นแค่ซิงเกิลเดียวของเธอในขณะที่เธอเริ่มเล่นเปิดคอนเสิร์ตให้วงแรสคอลแฟลตส์ ในทัวร์ชื่อมีแอนด์มายแกงทัวร์ "พิกเชอร์ทูเบิร์น" เป็นการแสดงที่คนดูรู้สึกตื่นเต้นมากที่สุด โดยที่ส่วนมากร้องตะโกนตาม "อย่างสุดปอด" (at the top of their lungs)
หากนึกย้อนกลับไป สวิฟต์กล่าวว่า เพลงนี้เป็นเพลงธรรมดาที่กล่าวถึงช่วงชีวิตในวัยรุ่นและแสดงให้เห็นกระบวนการจัดการอารมณ์ของเธอในขณะนั้น เธอเสริว่า "ฉันไม่รู้เรื่องอะไรเลยในขณะนั้น" เธออธิบายว่า "ฉันตั้งชื่อให้เพลงนี้ว่า 'พิกเชอร์ทูเบิร์น' ที่เล่าเรื่องเกี่ยวกับ 'ฉันเกลียดรถบรรทักของคุณเพียงใด' และ 'ฉันเกลียดที่คุณเมินฉันเพียงใด' 'ฉันเกลียดคุณ' ตอนนี้ สิ่งที่ฉันอยากจะพูด และการที่ฉันรู้สึกถึงความเจ็บปวดนั้น มันแตกต่างกันมาก" แม้ว่าเธอพัฒนาระดับความเป็นส่วนตัวและการเป็นนักแต่งเพลงแล้ว เธอไม่รู้สึกเสียใจกับเพลง "พิกเชอร์ทูเบิร์น" แต่กลับมีความสุข จนเธอสามารถบอกได้ว่า "อารมณ์ที่คุณมีเมื่อคุณโกรธ คุณเกลียดทุกสิ่งทุกอย่าง มันเหมือนคุณบันทึกอนุทินเป็นเวลาหลายปี และนั่นเป็นพรสวรรค์" เธอกล่าว
พรรคประชาธิปไตยญี่ปุ่น
พรรคประชาธิปไตยญี่ปุ่น (,DPJ) พรรคการเมืองทางสายกลางของญี่ปุ่นซึ่งมีขนาดใหญ่เป็นอันดับ 2 รองจาก พรรคเสรีประชาธิปไตย หรือ แอลดีพี
พรรคประชาธิปไตยญี่ปุ่น หรือ ดีพีเจ ก่อตั้งขึ้นเมื่อวันที่ 27 เมษายน 2541 โดยเกิดจากการยุบรวมพรรคทั้งหมด 4 พรรคอันมี พรรคประชาธิปไตยญี่ปุ่น เป็นแกนนำเข้าด้วยกัน
ในการเลือกตั้งทั่วไปเมื่อปี 2552 พรรคประชาธิปไตยญี่ปุ่นซึ่งนำโดยนาย ยุกิโอะ ฮะโตะยะมะ สามารถเอาชนะ พรรคเสรีประชาธิปไตย แล้วได้เป็นแกนนำจัดตั้ง รัฐบาล โดยมีนายฮะโตะยะมะเป็น นายกรัฐมนตรี แต่ในการเลือกตั้งทั่วไปเมื่อปี 2555 พรรคประชาธิปไตยญี่ปุ่นได้พ่ายแพ้แก่พรรคเสรีประชาธิปไตยทำให้ทางพรรคต้องกลับมาเป็นพรรคฝ่ายค้านอีกครั้ง